
    Inaalay sa mga kalalakihan at kababaihan ng Borneo


na nagtratrabaho sa mahahabang oras ng gabi


Sila man ay nurse,


pulis, firemen o


security guard


o sundalo na pumapatrolya sa kagubatan.


Habang gabi gabi


Natutulong tayong lahat ng tiwasay sa ating mga kama


Na hindi sila dumadaan sa ating isipan,


Habang ginagampanan nila ang kanilang sinumpuang trabaho,


Upang buhayin ang kanilang pamilya


At mga mahal sa buhay.


Subalit wala silang natatanggap


ni isang pasasalamat mula sa atin.


Pakiusap, ialay natin sa kanila ang kaunting pagpapahalaga,


Bilang mga tanod sa kadiliman.

HINDI KO MAISUSULAT ng aklat na ito kung hindi sa tulong ng aking matalik na kaibigang si Deen. Siya ang naghikayat sa akin na panahon na, na ang oras ay tama, na ang aklat na ito ay dapat nang maisulat at maibahagi sa mundo.

Ako rin ay malugod at buong pagmamahal na nagpapasalamat sa aking butihing maybahay, na matiyagang hinikayat ako na taousin ang aklat. Siya ang unang nagbasa nga mga kuwento ‘fresh of the press’ at nagbahagi ng kanyang kuro kuro sa akin.

Pinasasalamatan ko rin sa Dr. jawad of Southampton na nagging gabay ko sa pagsulat ng aklat na ito. Lubos akong naliligayahan na ang aming pagiging magkaibigan ay nagatagl ng mahabang panahon ‘passing the test of time’, ika nga.

Nais ko rin kilalanin at pasalamatan ang aking mga nagging katrabaho at mga patiente sa Tutong na ibinahagi ang kanilang mga kuwento at mga nakakakilabot na karanasan.

Nais ko rin pasalamatan ang mga namahagi ng kanilang karanasan, lalu na ang mga sumusunod – Adrina Hj Mohd Agus Din, Daisy Abdullah, Feefy Abdullah, Hannah Sim and Liza Ishak. Pinasasalamatan ko rin ang mga namahagi ngunit nais na hindi na mailathala ang kanilang pangalan.

Upang mailathala ang aklat na ito at maging abot kaya ang halaga sa marami, humingi ako ng tulong sa aking pamilya at mga kaibigan upang balikbalikan at ayusin ang ang nilalaman ng aklat. Ang aking anak na babae ay patuloy na pinatutunayan na siya ang maasahan sa larangang ito.

Nais ko rin pasalamatan ang aking 9 na taong gulang anak na nagagalak tuwing may bago akong kuwento para sa aklat na ito. Buong galak niyang tinatanong kung may mga bagong kuwentong mababasa.

Mga kasamahan sa mag sulat (kalalakihan at kababaihan) na tumulong sa pagbuo ng aklat. Hindi ko ito magagawa ng wala ang inyong tulong.

Mga may-ari ng sariling aklatan, Deen (Dbookhaus) and TJ (Nollybook) ay nagbahagi ng kanilang tulong upang makakuha ako ng mga paunang pagbili ng aking aklat. Patuloy silang nagiging sinag ng pag asa para sa lokal na manunulat, para sa tradisyonal at independenteng manunulat at publikasyon.

Patuloy nating gawin ang ating bahagi sa pagtulong sa kapwa upang magsulat ng maraming de kalidad na aklat. Sama sama tayong magbigay ng ating sarili sa patuloy na pag angat ng antas ng ating bansa at buhay.


Introduction

HINDI KO SUKAT AKALAIN na ako ay magsusulat ng mga katha tungkol sa mga multo at kakabalaghan. Kung iisipin ay malamang na pare-pareho lamang ang mga kathang ito ngunit ang mga kuwento ng mga kathang multo mula sa Borneo ay kakaiba sa mga naisulat na sa mga publikasyon at media.

Matagal nang ipinasintabi ng media ang mga kuwento tungkol sa kababalaghan bilang iisa lamang, at yun ay ang imahe ng babaeng nakaputi na may mahabang buhok na natatakpan ang kanyang mukha. Ang ‘Pontianak vampire’ ay kilala sa buong Borneo at sa Timog Silangang Asya.

Subalit sa isla ng Borneo ay maraming kakaibang mga nilalang. Ang mga nakaka engkuwentro sa kanila ay malamang na kumakalat lamang sa mga kuwentong pinapasa sa mga susunod na henerasyon. Halimbawa nito ay ang Halimaw na Orang Tinggi na halos hindi pa naririnig ng mga taga Hilagang Malaysia, subalit maraming taga Kanlurang Malaysia, mga Bruneians at mga Kalimantan Indonesians ay kilala ang halimaw o mala demonyong nilalang na ito. Ang mga okasyong na nakikita sila (na ang kanilang tangkad ay sa pagitan ng 20 hanggang 40 na talampakan o mahigit pa) ay napakarami sa Sarawak, Brunei, Sabah, at Kalimantan.

Sa simula, aking naisip na matatapos kong isulat ang aklat sa loob ng dalawang linggo, ngunit ito ay naging isang mahirap na adhikain. Alam kong hindi ito ‘writer’s block’. Hindi ko maamin sa aking sarili ang dahilan kung bakit ganun, kaya’t  ang naging suma tutal ay isinatabi ko ito ng mahigit sa isang buwan. 

Nang maglaon, inamin ko sa sarili ko na natakot akong isulat ang mga kuwento lalo na’t ang aking mga karanasang pansarili. Ang siste, kung ako ay magsulat ay sa kalaliman ng gabi, mula hatinggabi hanggang ika dalawa ng madaling araw. Ito sa pakiwari ko ang pinakamainam na oras ng pagsulat sapagkat lahat ay natutulog na at tahimik ang buong kabahayan. Subalit, dito ko naman unti unting napapansin ang mga kakaiba at mahirap ipaliwanag na mga ingay sa buong kabahayan. Kaya’t madali akong nag pasyang itulog na lamang ito at huwag nang magsulat.

Isang araw, pagkatapos ng isang mahabang balitaktakan sa aking kaibigang si Deen, nagpasya akong ipatuloy ang pagsulat tuwing tanghalian, na naging bahagi ng aking bagong ‘diet plan’! Bagkus, ang aklat na ito ay nabuo sa wakas! 

Layunin ng aklat na ito na maibahagi at maisulat ang mga makababalaghang karanasan ng mga tao na namumuhay sa Borneo. Umaasa ako na ang aklat na ito ay lalo pang palalawakin at maghihikayat pa sa iba na ibahagi ang kanilang karanasan. 

Hindi layunin ng aklat na ito ang pag tugis o paghanap sa mga kakaibang nilalang, na sa aking pakiwari ay magiging dahilan lamang ng mga di kanais nais na karanasan.

Tandaan natin, huwag natin silang gambalain at malamang ay hindi nila tayo gagambalain din. Ito sa pakiwari ko ay isang mahalagang aralin sa buhay. 

Ipinaabot ko rin na ito ay hindi mga kathang may mga ‘happily ever after’ na pagwawakas. Halos lahat ay mga pagbabalik tanaw ng mga pamilya, kaibigan at mga dating pasyente. May ilang mga kuwento na hindi nagwakas at walang pagpapaliwanag na naabot. Ang mga kuwento ay ibinahagi sa ganitong paraan.

Kung nais niyong ibahagi ang inyong karanasan, maari ninyo akong kapanayamin. 

Ang aklat na ito ay nagkaroon ng magiliw na pagtaguyod ng panahon ng paunang  pagbili, kasabay na rin sa aking mga kawan na ‘Alpha readers’ at mga ’Beta readers’. Ang naging resulta, sinimulan ko na ang pagsulat ng pangalawang libro: Real Ghost Stories of Borneo 2.” Opo, ang ikalawang aklat sa seryeng ito.

Malugod kong tinatanggap ang mga nais mamahagi ng kanilang kuwento, at mayroong kayong maasahang konting kabayaran. Makipanayam po kayo. Makikita niyo po ang aking  mga detalye sa dulo ng aklat – paki suri po ang bahaging ‘About the Author’.

Ang aklat na ito ay nabuo sa tulong nga kaibigan at kapamilya. Kung kayo ay may nakitang mga mali, maari lang pong ipaalam sa akin. 

MULI, ISANG MALAKING pasasalamat sa pagbili ng aklat at pagtataguyod sa aking likhain at mga lilikhain ng iba. Ako ay lubos na nasiyahan sa pagsulat at pagbuo ng aklat na ito para sa inyo, aking mambabasa.

‘I hope you enjoy reading it.’ 
Tinugis (Chased)

BILANG ISA MGA KABATAANG lumaki sa dekada 80’, lumaki ako sa Tutong kung saan ang aking ama ay nagtratrabaho. Siya ang ‘Land officer’ ng Ministry of Development. Ang aking ama ay may ilang mga kamag anak na nasa Army na naka ‘base’ sa malapit na kampo. Madalas ang aking pamilya ay nakikisalo sa mga salo salo sa loob ng Tutong Army Camp. Ang kanyang kamag anak na aking tito ay madalas magpakain ng salo salo hanggang sa kalaliman ng gabi sa kanyang tahanan doon. Ang aking mga kamag anak na sundalo ay madalas din makisalo.

Madalas ay nakikipaglaro ako sa aking mga pinsan, subalit dahil kailangan nilang matulog ng maaga at ang mga magulang ko ay nakikisalo hanggang hatinggabi at lagpas pa, naiiwan akong mag-isa. Wala na akong iba pang magagwa pa kundi ang magtago sa isang kanto ng bahay, ilalabas ang aking libro at magbasang  mag-isa hanggang magpasya ang aking mga magulang na oras na para umuwi.

Isang gabing malalim, nagpasya akong magtago sa likod ng sopa sa sala. Ang aking ama, mga tito at ibang kamag-anak ay nagkukuwentuhan tungkol sa kani-kanilang mga buhay. Sa totoo lang, may pagka tsismoso ako, buong galak akong nakikinig sa kanilang mga kuwento ng di nila nalalaman. Minsan, sa pakiwari ko, ay namamana ito sapagkat ang aking mga anak ngayon ay ganundin, mahilig makinig sa mga kuwento ng matatanda.

Ngunit, ng gabing iyon, isa sa mga narining kong kuwento ay isa sa di ko malilimutan.

Ang aking lolo na tito, na isang heneral, ay nagbabala sa lahat na mag-ingat pag nagmamaneho sa gabi. Dapat silang manalingin muna bago magmaneho sa gabi,sa kadiliman. Nagkaroon siya ng karanasan kamakailan lang.

Noong nakaraang lingo, pauwi siya mula sa isang salo salo na natapos sa kalaliman na ng gabi mula sa Belait. Kinailangan niyang dumaan sa ‘white sands’ ng Tutong. Noong mga panahong yun, kakaunti lamang ang ilaw sa daanan sa kalsada. Sa madaling salita, madilim ang kalsada kapag gabi.

Ang lugar na ito ng puting buhangin – na parang snow – ay palaging pinagkakakitaan ng mga multo. Nang gabing yun, nakaligtaan niyang magdasal bago magmaneho pauwi. Nang tawirin niya ang tulay at umabot siya sa bahaging yun ng kalsada, may napansin siyang kakaiba sa kanyang rear view mirror. 

Sa kanyang takot, mula sa rear-view mirror, nakita niya ang isang malaki at maitim na nilalang na humahabol sa kanya. Lumingon siya at nakita niya halos singtangkad ng mga poste ng kuryente ang halimaw. At halos maabot na nito ang sasakyan niya. 

Walang kaabog-abog na pinabilis niya ang takbo ng kanyang sasakyan na ang bilis ay hindi na niya mapakiwari. Kelangan niyang maalpasan ang demonyo.

Nang dumating siya malapit sa pasukan ng Tutong Camp, ang mga sundalong armado na nasa bukana ay nakilala ang kanyang sasakyan – at nakita rin nila ang humahabol sa kanyang sasakyan. Agad agad nilang pinapasok ang aking lolo - tito at pinaputukan ang higanteng maitim na demonyo.

Nang makapasok sa loob ng kampo, bigla niyang tinapakan ang preno na umiyak at nag ingay sa biglang pagpreno. Tumakbo siya sa mga kawal na sa pasukan upang tingnan muli kung totoo nga ba ang nakita niyang tumugis sa kanya. Na sana hindi totoo, na naglalaro lamang ang kanyang isip dahil sa pagod na siya.

Habang nakatayo kasama ang mga kawal niya, na nanginginig sa takot habang hawak ang kanilang mga ripleng nakatuon pa rin sa demonyo, nakita niya ang higanteng nilalang sa di kalayuan. Hindi na ito kumikilos upang habulin siya. Malinaw na sumuko na ito sa pagtugis. Hindi ito umalis sa pinagkakatayuan. Bigla itong sumigaw ng isa kakila-kilabot na sigaw na makabasag-tenga, bago ito nawala sa kadiliman ng gabi.

Naalala ko ang isa sa aking mga mas batang mga tita na nagtanong sa aking lolo-tito kung ano ang humabol sa kanya.  Sinabi niya - ‘Orang Tinggi’ demon. Hindi niya malimutan kung ano ang hitsura nito, walang kahit anong hugis sa mukha, walang mata, ilong at bunganga. Ngunit ramdam niya ang bangis at puno ng kasamaan ito. 

Nanahimik ako pagkatapos noon. Nang oras na upang umuwi, nagkunwari na lamang akong nakatulog sa likod ng sopa. Sa sobrang takot ko sa narinig ko, kinilabutan at pinagpawisan ako ng malamig. Hindi ko malilimutan ang kuwentong yun, na kamalasan kong narining ng gabing yun.

Yung ang unang pagkakataon na narinig ko ang tungkol sa Orang Tinggi Demon. Ngunit, di ko sukat akalain na naglipana pala sila sa islang ito.


Ang Babaeng Nakaputi (The Lady in White)

KAMAKAILAN LAMANG, may nabasa ko sa FACEBOOK na isang post tungkol sa ilang ‘ghost-hunters’ na hinanap ang isang multo sa Jalan Kebangsaan (National Road) Ang kabuuan ng kuwento

Mga kakaibang ingay sa gabi (Things that go bump in the night)

Ang Batis (The Stream)

Sukang Health Clinic 

Kasiyahan sa Sementeryo (Cemetery Party)

Si Siti at Ang Puno (Siti & The Tree)

Naligaw sa Kagubatan (Missing In The Jungle)

